НЗМ Семей қаласы
**Семей қаласындағы физика-математикалық бағытындағы Назарбаев Зияткерлік мектебі** 2009 жылы ашылды.
Қазіргі таңда мектепте 764 оқушы тәлім алады. 
Мектептің сыйымдылық орны - 1200 орын.
Ғимараттың жалпы ауданы - 8820 шаршы метр.
Мектептің жалпы ауданы - 36247 шаршы метр.
Мектепте арнайы байқауға қатысып, сұрыптаудан өткен 109 ұстаз білім береді.Сарапшы ұстаздар саны 11,99% , Ұстаз-модератор саны 34,88% , ұстаздар саны 47,96%, машықтанушы ұстаздар саны 23,98 %.

  

Оқушылардың ТӨСБЕЛГІСІ

Тарихы
------

Семей қаласындағы физика-математика бағытындағы Назарбаев Зияткерлік мектебі 2009 жылы ,«Әлеуметтік сферадағы жобаларды жүзеге асыру» жарлығына сәйкес, басқа Зияткерлік мектептерімен қоса 2009-2010 жылғы оқу жылында Семей қаласында Назарбаев Зияткерлік мектебі «Өркен» Акционерлік қоғамы ҚР резервінен бөлінген қаражат арқасында,2008 жылдың 12 наурызындағы № 01-7.4 әлеуметтік жүйеде алдыңғы қатарлы жобаларды іске асыру туралы Бірінші Президенттің «Зияткерлік мектептерін ашу туралы» Қазақстан Республикасы Президентінің Хаттамалық тапсырмасын орындау мақсатында ашылды. 2010 жылға дейін "Физика-математика бағытындағы тұңғыш президент мектебі" (ФМБТПМ) деп аталды. Кейіннен "Семей қаласындағы физика-математика бағытындағы Назарбаев Зияткерлік мектебі" деген атауға ауыстырылды.

Атриумның негізгі көрінісі

Мақсаты
-------

Семей қаласындағы физика-математикалық бағытындағы «Назарбаев Зияткерлік мектебі» филиалы қазіргі заман талаптарына сай физика-математика бағыты бойынша тереңдетілген білім беретін, оқушылардың үш тілділік білімдерін қалыптастыру, сондай-ақ, олардың бойында тұлғалық болмыстан, болашақ Көшбасшылар тәрбиелеуді мақсат еткен білім ордасы. 

Мектеп шаңырағы

Бағыты
------

Семей қаласындағы физика-математика бағытындағы мектептің ерекшелігі физика-математика пәндерін тереңдетіп оқыту және оқушыларды патриоттыққа тәрбиелеу.

Қайырымдылық іс-шаралар
-----------------------

ҚР Тұңғыш Президент күніне арналған апталық аясында өткізілген«Білімнің көзі-кітап» тақырыбында "BOOKCROSSING – Назарбаев Зияткерлік мектебінде кітап саяхаты" әлеуметтік акциясы өткізілді.
Акцияның негізгі мақсаты — ауылдық мектептің кітапхана қорын толықтыруға көмектесу, жастардың рухани-мәдени білімін көтеруге қолдау көрсету.2012 жылдың қараша айының 24-30-ына дейін жалғасып, 200-ге тарта әртүрлі жанрдағы кітаптар жиналды. Олардың арасында балаларға арналған көркем әдебиеттер басым болды.
"Үміт алақандары" - мүмкіндігі шектеулі балаларды қолдауға арналған акция. Назарбаев Зияткерлік мектебінің белсенді тобымен мүмкіндігі шектулі балаларға қызмет ету орталығының бірлескен жұмысының негізінде, 2011 жылдың 7 қазанында "Аялы алақан" концерті өтті.
"Күлкі сыйла" - 2012 жылдың қаңтарынан мамырына дейін өткен ең ауқымды әлеуметтік жоба аясында қаражат жиналды. Қайырымдылық акциясы, оқушылар жасаған заттарынан жәрмеңке және "Жақсылық жаса" қайырымдылық концерті өтті. Концертте оқушылармен қатар нашар еститін балаларға арналған интернат тәбиелеушілері, музыкалық колледж студенттері және республикалық, халықаралық конкурстардың лауреаттары өз өнерлерін көрсетті.

Оқыту жүйесі
------------

2011-2012 оқу жылынан «Team-teaching» оқыту қағидасы (мектепте шетелдік педагогтар сабақ береді) енгізілді, яғни, сыныпта екі мұғалім - ағылшын тілінде сөйлейтін мұғалім және пән мұғалімі бірігіп сабақ жүргізеді. Бұл оқушылардың пәнді ағылшын тілінде толық игеруіне жағдай жасайды.
Кембридж университетінің Халықаралық Емтихан Кеңесімен бірлесе отырып 2011-2012 оқу жылынан бастап оқушылардың білімін бағалаудың критериалдық жүйесі енгізілді.
2012-2013 жылы оқушылар критериалды бағалау жүйесімен оқуда.
Мектеп оқушылары шетелге Ұлыбритания, АҚШ, Италия, Сингапур білімдерін жетілдіру және электив курстарына жіберілуде.
Мектеп мұғалімдері шетелге Ұлыбритания, АҚШ, Италия, Сингапур кәсіби біліктіліктерін арттыру курстарына жіберілуде.
Мектеп түлектері Назарбаев Университетіне және басқа да қазақстандық және шетелдік жоғары оқу орындарына түседі.

Мектеп іші

Серіктестер
-----------

Teachanywhere,TIC – Teacher International Consultancy,Search Associates,International House.

Іс-шаралар
----------

2012 жылы Назарбаев Зияткерлік мектептерінде өзіндік патриоттық жоба – «Туған елге тағзым» іс-әрекетті зерттеу бағытындағы өлкетанулық экспедиция өз жұмысын бастады. Аталған жоба «Назарбаев Зияткерлік мектептері» дербес білім беру ұйымының бастамасымен туған өлкені танып білуге, оқушылардың бойында туған елдің ерекшелігі мен оның қыр-сырын білуге, оқушы бойында патриоттық сезімді арттыруға бағытталған.

««Қазақстан-2050» стратегиялық бағдарламасы: жастар үшін жаңа мүмкіндіктер» атты конференция өтті. Бұл іс- шара 2050 стратегиясымен таныстырылды. Техникалық мамандарға сұраныстың өсуіне ықпал етуші факторлар, латын әліпбиін енгізу, Жастарға теріс діни ағымдардың ықпал етушілік мәселелері қарастырылды. 

Сәуір айының басында «Зияткерлік мектеп оқушыларының білім жетістіктерін критерийалды бағалау» атты семинар болып өтті. «Шебердің қолы ортақ» жобасымен байланысты оқушылар үзіліс арасында арнайы орындарда тоқу, ою ою, құрақ құру өнерін дәріптей алды. 
2012 жылы Наурыз мейрамы қарсанында ұлыстың ұлы күні де өзіндік ерекшелігімен аталып өтілді. Куратор сағаттарына өзге елдерден келген ұстаздар шақырылды. Негізгі мақсат қазақ халқының салт-дәстүрімен таныстарып, оларға ереше қонақжайлылық таныту болды. 2013 жылғы Наурыз мейрамы да өзгеше болды, жоғарғы сынып оқушылары өздерін мұғалім орнына қойып, сабақ жүргізуге мүмкіндік алды. Ал егер Жеңіс күні айтатын болсақ, Назарбаев Зияткерлік мектебіне қонаққа Семей қаласындағы соғыс ардагерлері келді.

"Туған елге тағзым" атты жобасы. Маусымның 15-25 аралығында Сарыарқаның төрінде елордамыз Астана қаласының тарихын,
білу мақсатында "Күлтегін- Бозоқ- Астана" бағытымен жұмыс жасалды. Оқушылар өздеріне мәліметтер алып, телеарналарға сұхбат берді. "Таза ауа жанға дауа" демекші Қорғалжын қорығында болып жануарлар мен өсімдіктер мен танысты. Қабанбай батыр мавзолейінде , Бөгенбай батырдың туған жері Ерейментауда болып қайтты. Тіпті Бөгенбай батырдың Нағыз дулығасын көрді. Оған қоса әдемі де көрікті жерлер Бейбітшілік және келісім сарайында болды.Астана қаласының Назарбаев Зияткерлік мектебінде болды. Гумилев университетінде болыпты. 

Ас адамның арқауы 
Мектепте қазақ тілі мұғалімдері мен жетінші сынып оқушыларының қатысуымен гендік модификацияға ұшырыған тағамдардың зияны жайлы айтылды. Жетінші сыныптар екіге бөлініп, бірі қазақтың ұлттық тағамдарын көрсетсе, екінші жақ гендік модификацияға ұшыраған тағамдар жайлы жоба жасады.

Дерек көзі
----------

* Назарбаев Зиткерлік мектептерінің порталы Мұрағатталған 6 мамырдың 2021 жылы.
* Назарбаев Зияткерлік мектептері(қолжетпейтін сілтеме)
* Семей қаласындағы Назарбаев Зияткерлік мектебінің порталы Мұрағатталған 4 қарашаның 2016 жылы.